पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू के दौरान शुक्रवार व सोमवार को बाजार खुलने की छूट दी जा रही है लेकिन इन दोनों दिन भी बाजार में जमकर भीड़ उमड़ रही है। शुक्रवार को भी बाजार में जमकर भीड़ उमड़ी। किराना दुकानों पर दिनभर जमावड़ा लगा रहा। इससे सोशल डिस्टेंसिंग ब्रेक होती रही।
छूट के दौरान ग्रामीण क्षेत्र से भी काफी लोग खरीदारी के लिए यहां आ रहे हैं। इससे शुक्रवार दोपहर 12 बजे यहां बाजार में जाम जैसी स्थिति बन गई। निरीक्षण के लिए एसडीएम रवि श्रीवास्तव व तहसीलदार तपिश पांडे नगर पंचायतकर्मियों के साथ पहुंचे और बाजार में ठेले लगाने वालों को फटकार लगाई। अधिकारियों ने आधा शटर खोलकर दुकान चला रहे होटल वालों को भी कार्रवाई की चेतावनी देकर दुकानें बंद करवाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn